Walvis op strand by Jeffreysbaai van kant gemaak | Netwerk24
Deur Lynn Williams 13 Augustus 2019 17:59
WAARSKUWING: Die video onderaan mag sensitiewe lesers ontstel.
Die Nasionale Seereddingsinstituut (NSRI) is Maandagaand na die strand in die Kabeljous-natuurreservaat by Jeffreysbaai ontbied waar ’n walvis gestrand het.
Craig Lambinon, nasionale woordvoerder van die NSRI, sê die Marine Animal Stranding Network, mariene wetenskaplikes en veeartse is ontbied.
Die 11 m lange bultrugwalvis se toestand was volgens Lambinon baie swak en die walvis het gely.
Die Marine Animal Stranding Network het besluit om die walvis weens sy lyding uit te sit.
Nadat alle nodige reëlings getref is, is dit Dinsdag onder leiding van mariene wetenskaplikes en veeartse, wat op die toneel was, gedoen.
Die Kouga-munisipaliteit se afdeling vir afvalbestuurder het reëlings getref om die walvis se karkas onder die toesig van Kouga se risiko-en-rampbestuurder van die strand af te verwyder.
Kyk na die video, verskaf deur Chantelle en Riaan Luther:
Meer oor: Nasionale Seereddingsinstituut (Nsri) | Craig Lambinon | Jeffreysbaai | Walvis